Qirg‘iziston janubida 4,7 magnitudali zilzila yuz berdi

Qirg‘iziston hududida 4,7 magnitudali zilzila kuzatildi. Bu haqda mamlakat favqulodda vaziyatlar vazirligi xabar bergan.
Yer osti silkinishi 14 noyabr kuni Toshkent vaqti bilan soat 07:07da sodir bo‘ldi.
Dastlabki ma'lumotlarga ko‘ra, zilzila o‘chog‘i Qirg‘iziston hududida, Adishev qoyalari joylashgan tog‘da, O‘sh shahridan 50 km sharqda, Uchkaptal punktidan 10-12 km masofada, 5 km chuqurlikda joylashdi. 
O‘shdagilar 3,5 balli zilzilani sezishgan, qishloq hududlarida zilzila kuchi 4,5 ballni tashkil qilgan. Hodisa oqibatida jabrlanganlar haqida ma'lumotlar yo‘q.